અમદાવાદ: ગોવા રાજ્ય કરતાં પણ વધુ રકમનું વાર્ષિક બજેટ ધરાવતા અમદાવાદ મ્યુનિસિપલ કોર્પોરેશનમાં છાશવારે જે તે પ્રોજેકટના ઉદ્દઘાટન કે ભૂમિપૂજનના જાહેર કાર્યક્રમ યોજાય છે. ગત તા.ર૪ જાન્યુઆરી, ર૦૧૭ના છેલ્લા બોર્ડમાં ચાલેલી ધાંધલ ધમાલ છેક મેયર અોફિસ સુધી પહોંચી હતી. મેયર ગૌતમ શાહ અને વિપક્ષના નેતા દિનેશ શર્મા વચ્ચેની વાટાઘાટોથી અમુક મુદ્દે સમાધાન થયું હોય તેમ આવતી કાલ સવારની મુખ્યપ્રધાન વિજય રૂપાણીની બોડકદેવ ખાતે યોજાનારી જાહેર સભાની નિમંત્રણ પત્રિકામાં વિપક્ષના નેતા શર્માનું નામ છપાયું છે.